### | | | | --- | --- | | | | | --- | | **Byråd** 28. maj 2019 Sagsnr. 710-2019-11586 Dok.nr. 710-2019-108480 Sagsbehandler DPHNED | | 84.                 Puljen "Opgradering af lege- og læringsmiljøer i daginstitutionerne " - Åbent

###

|  |  |
| --- | --- |
| Tidl. politisk behandling | BS-U, [adresse], pkt. 26 |
| Forventet sagsgang | BS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til udmøntning af og
anlægsbevilling til puljen ”Opgradering af lege- og læringsmiljøer i
daginstitutionerne”.

Sagen har været behandlet på Børne- og [adresse] 4.
april 2019. Her blev den sendt tilbage til forvaltningen, da Børne- og
Skoleudvalget ønsker sagen fremsendt i maj 2019 parallelt med sag vedrørende
kvalitetsmåling i dagtilbud. Det vil give mulighed for, at sammenhæng mellem
puljens udmøntning og kvalitetsmåling på dagtilbudsområdet med
kvalitetsmålingsredskabet ECERS-3 kan beskrives nærmere.

I forbindelse med Budget 2019-22 afsatte Byrådet en pulje på
1,5 mio. kr. i 2019 til et løft af lege- og læringsmiljøer i
daginstitutionerne.

Formålet med puljen er at skabe inspirerende lege- og
læringsmiljøer, der i højere grad fremmer børns trivsel, udvikling og læring
samt ruster dem til fremtidens krav.

Udmøntningen af puljen skal understøtte udviklingsarbejdet i
forhold til læringsaktiviteter i forlængelse af kvalitetsmålingen i dagtilbud.
Udviklingsarbejdet omfatter blandt andet opbygning af såkaldte interessecentre,
som er fysiske lege- og læringsområder, der giver mulighed for fordybelse inden
for et bestemt emne. Det forudsætter bl.a. indkøb af materialer samt
inventar/redskaber, som understøtter børnenes fordybelse i et emne, der kan
udvikle deres kompetencer i forhold til eksempelvis science, tal, bogstaver,
musik eller motorik. Materialerne skal være tilgængelige, mangfoldige og
varierede.

I forbindelse med udmøntning af puljen har alle
daginstitutionsområder haft mulighed for at indsende to projektforslag hver.
Alle områder samt [adresse] har indsendt projektansøgninger. Forslag
til udmøntning af puljen kan ses i bilaget.

**VURDERING**

Børn og Skole vurderer, at de foreslåede projekter (jf.
bilaget) opfylder puljens formål. Alle projekterne vil give børnene mulighed
for i højere grad at eksperimentere med bevægelse, natur og miljø eller musiske
og kreative aktiviteter i nye rammer. De indsendte projekter dækker både over
inden– og udendørsprojekter.

Mange af de indsendte projekter kan direkte inddrages i det
igangværende projekt ”Fremtidens dagtilbud”, som Byrådet godkendte i
forbindelse med vedtagelse af Budget 2018-21. ”Fremtidens dagtilbud” er et
treårigt udviklingsprojekt, hvor ledere og pædagogisk personale på
dagtilbudsområdet systematisk afprøver, analyserer og evaluerer mindre
projekter for at udvikle institutionernes lege- og læringsmiljøer.

De indsendte projekter vil bl.a. bidrage til øget mulighed
for motoriske læringsforløb, øget mulighed for at skabe eller opkvalificere
institutionens legeområder (interessecentre) til forskellige typer lege samt
øget mulighed for at gøre materialerne i institutionen mere tilgængelige for
børnene. Det er således tiltag og projekter, der kan være med til at
understøtte det udviklingsarbejde, som de netop afholdte ECERS-3 kvalitetsmålinger
viser nødvendigheden af.

Med ECERS-3 måles kvaliteten i dagtilbuddet med udgangspunkt
i seks kvalitetsdimensioner. For hver af de seks dimensioner får institutionen
en score fra 1-7, hvor 7 er bedst. Én af de seks dimensioner er ”læringsaktiviteter”.
Ved den netop gennemførte kvalitetsmåling er den gennemsnitlige score for
”læringsaktiviteter” på 2,21, hvis der ses på alle institutioner. De 13
institutioner, der foreslås at modtage midler fra puljen, har en gennemsnitlig
score for ”læringsaktiviteter” på 2,31 – dvs. nogenlunde samme niveau som det
samlede gennemsnit. Der er variation imellem de enkelte institutioners score,
men det er Børn og Skoles vurdering, at udmøntning af puljen som foreslået kan
bidrage til et fremadrettet løft for kvaliteten inden for ”læringsaktiviteter”.
De foreslåede projekter er geografisk spredt over kommunen, og der vil derfor
kunne opbygges og udbredes erfaringer i alle daginstitutionsområder.

**ØKONOMI**

Rådighedsbeløbet på 1,5 mio. kr. i 2019 forventes anvendt i
indeværende år til de beskrevne projekter.

De foreslåede projekter beløber sig samlet set til ca.
1.250.000 kr.  Herudover er der afsat ca. 250.000 kr. til uforudsete udgifter i
forbindelse med iværksættelse af projekterne: Det kan fx være mindre
vægreparationer ved indendørsprojekter eller mindre
beplantnings-/flisebelægningsarbejde ved udendørsprojekterne.

**INDDRAGELSE**

Projekterne er drøftet i de lokale samarbejdsudvalg og i
forældrebestyrelserne.

**INDSTILLING**

Direktøren for Børn og Skole indstiller til Byrådet:

1.    At den foreslåede udmøntning af puljen
"Opgradering af lege- og læringsmiljøer i daginstitutionerne"
godkendes.

2.     At der
gives en anlægsbevilling i 2019 på 1,5 mio. kr. til de godkendte projekter
finansieret af rådighedsbeløbet til puljen "Opgradering af lege- og
læringsmiljøer i daginstitutionerne".

**BESLUTNING**

***Børne- og Skoleudvalget, 9. maj 2019:***

Fraværende:Ingen

Indstilles godkendt.

***Økonomiudvalget, 21. maj 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Bilag: Forslag til projekter | 710-2019-83851 |